Nolikuma 5.pielikums

**LĪGUMS Nr.** **\_\_\_\_\_\_\_\_\_\_\_\_\_\_**

*par dabasgāzes iegādi Siguldas novada pašvaldības ēku nodrošināšanai ar siltumapgādi*

|  |  |
| --- | --- |
| Siguldā, | 2018.gada \_\_\_\_. \_\_\_\_\_\_\_\_\_\_\_\_\_\_ |

**Siguldas novada pašvaldība**, reģistrācijas Nr.90000048152, adrese Pils ielā 16, Sigulda, Siguldas novads, tās izpilddirektores Jeļenas Zarandijas personā, kura rīkojas pamatojoties uz Siguldas novada pašvaldības domes 2017.gada 10.augusta saistošajiem noteikumiem Nr.20 „Siguldas novada pašvaldības nolikums” (prot.Nr.14., §1), turpmāk tekstā - Lietotājs, no vienas puses, un

 , reģ. Nr. , adrese \_\_\_\_\_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_ personā, kurš darbojas saskaņā ar \_\_\_\_\_\_\_\_\_\_\_\_\_\_\_, turpmāk tekstā – Piegādātājs, no otras puses (turpmāk tekstā katrs atsevišķi saukti - Puse, bet abi kopā - Puses), saskaņā ar iepirkuma “Dabasgāzes iegāde Siguldas novada pašvaldības ēku nodrošināšanai ar siltumapgādi” (identifikācijas Nr. SNP 2018/06/AK) (turpmāk - Iepirkums), rezultātiem noslēdz šādu līgumu (turpmāk tekstā - Līgums):

1. **LĪGUMĀ LIETOTIE TERMINI**
	1. **Lietotājs** **–** Siguldas novada pašvaldība, reģ. Nr. 90000048152.
	2. **Piegādātājs – \_\_\_\_\_\_\_\_\_\_\_\_\_\_\_\_\_**, reģ. Nr. \_\_\_\_\_\_\_\_\_\_\_\_\_\_\_\_\_\_\_\_.
	3. **Līgums** **-** šis, starp Pusēm noslēgtais līgums un visi tā pielikumi.
	4. **Puse/Puses -** Lietotājs vai Piegādātājs vai abi kopā.
	5. **Gazificētie objekti –** Lietotāja īpašumā un pārvaldīšanā esošie nekustamie īpašumi, kuros Piegādātājs piegādā dabasgāzi.
	6. **Sistēmas pakalpojumi -** dabasgāzes sadales, pārvades un uzglabāšanas pakalpojumi.
	7. **Līguma kopējā summa -** kopējā samaksa Līguma ietvaros bez PVN, kuru Lietotājs nevar pārsniegt, Līgumā noteiktajā kārtībā samaksājot Piegādātājam par Līguma noteikumiem atbilstošu dabasgāzes piegādi saskaņā ar Finanšu piedāvājumā norādītajām cenām, sistēmas pakalpojumiem (t.sk. saistītiem to palīgpakalpojumiem).
	8. **Cena –** cena (bez PVN un akcīzes nodokļa) par Piegādātāja pārdoto un piegādāto dabasgāzi par 1 kWh, kurā ietilpst visas izmaksas, kas saistītas ar Dabasgāzes tirdzniecību un piegādi, tajā skaitā dabasgāzes vērtība, piegādes izmaksas, balansēšanas pakalpojumu izmaksas, darbaspēka izmaksas, izmaksas par rēķinu izrakstīšanu, maksājumu iekasēšanu, apstrādi, atlaides un piemaksas, visi iespējamie riski, kas saitīti ar tirgus cenu svārstībām Līguma izpildes laikā, kā arī visi nodokļi (izņemot PVN un akcīzes nodokli), nodevas un citi ar dabasgāzes piegādi saistītie izdevumi.
	9. **PVN** - Pievienotās vērtības nodoklis.
	10. **Apakšuzņēmējs** – Piegādātāja nolīgta persona vai savukārt tās nolīgta persona, kura sniedz pakalpojumu Līgumā paredzēto darbu izpildei.
	11. **Nepārvarama vara** - notikumi, kurus nav iespējams ne paredzēt, ne novērst un kuri iziet ārpus Pušu kontroles un atbildības: dabas katastrofa, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas valsts institūciju, kā arī pašvaldību institūciju pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās u.c.
2. **LĪGUMA PRIEKŠMETS**
3. Piegādātājs pārdod un piegādā, bet Lietotājs pērk dabasgāzi patēriņam Gazificētajiem objektiem saskaņā ar Līguma noteikumiem, Tehniskajā specifikācijā (Līguma 1.pielikums) noteiktajām prasībām, atbilstoši normatīvajiem aktiem un Piegādātāja iesniegtajam Finanšu piedāvājumam.
4. Dabasgāzes īpašuma tiesību nodošana notiek uz Lietotāja Gazificēto objektu dabasgāzes apgādes sistēmas piederības robežas.
5. Tehniskā specifikācijā norādītie dabasgāzes apjomi ir uzskatāmi par prognozējamiem gada apjomiem visā Līguma darbības laikā. Lietotājs ir tiesīgs iepirkt tādu dabasgāzes apjomu (daudzumu), kāds nepieciešams tā darbības nodrošināšanai un samazināt vai palielināt Tehniskā specifikācijā norādīto apjomu, un Piegādātājam nav tiesību pieprasīt, lai Lietotājs Līguma darbības laikā nopirktu un apmaksātu dabasgāzi Tehniskā specifikācijā minētajā piegādes apjomā (daudzumā), t.sk. nemaksājot līgumsodu, neatlīdzinot zaudējumus un nepiemērojot paaugstinātus tarifus.
6. **DABASGĀZES APGĀDES SISTĒMAS PAKALPOJUMI**
	1. Piegādātājam atbilstoši spēkā esošajiem normatīvajiem aktiem uz šī Līguma noslēgšanas dienu un visā Līguma darbības laikā jābūt spēkā esošiem līgumiem, kas saistīti ar sistēmas pakalpojumu un balansēšanas pakalpojuma nodrošināšanu Lietotājam. Piegādātājs ir pilnvarots saņemt no sistēmas operatora (operatoriem) un sniegt sistēmas operatoram (operatoriem) visu Līguma izpildei nepieciešamo informāciju.
	2. Dabasgāzes piegādi Lietotājam Gazificētajos objektos līdz dabasgāzes apgādes sistēmas piederības robežai atļautās maksimālās slodzes robežās nodrošina Sadales sistēmas operators normatīvajos aktos noteiktajā kārtībā.
	3. Lietotājam ir saistošas normatīvajos aktos paredzētās un Sadales sistēmas operatora izstrādātajā un tā tīmekļvietnē \_\_\_\_\_\_\_\_\_\_\_\_ *(norādīt tīmekļa vietni)* publicētajā kārtībā noteiktās dabasgāzes apgādes sistēmas lietošanas un sistēmas pakalpojumu izmantošanas prasības.
	4. Piegādātājs apņemas nodrošināt Lietotājam Gazificētajos objektos Lietotāja vajadzībām un Lietotājs apņemas nepārsniegt *Līguma 1.pielikumā norādīto maksimālo dabasgāzes padeves slodzi stundā. /Līguma 1.pielikumā norādīto maksimālo dabasgāzes padeves slodzi stundā (ja katram objektam tiek noteikta cita slodze).* Atļautā maksimālā slodze var tikt palielināta normatīvajos aktos noteiktajā kārtībā pēc tam, kad Līgumā tiek veikti attiecīgi grozījumi.
7. **LĪGUMA KOPĒJĀ SUMMA UN NORĒĶINU KĀRTĪBA**
	1. Līguma kopējā summa ir 140 000,00 EUR (simtu četrdesmit tūkstoši *euro,* 00 centi) bez PVN. Līguma kopējā summa ietver visas ar Līguma ietvaros nodrošināmajiem pakalpojumiem saistītās izmaksas, atlaides un piemaksas, palīgpakalpojumu (tai skaitā balansēšanas) izmaksas, rēķinu izrakstīšanu, maksājumu iekasēšanu, apstrādi un citas darbības, kas saistītas ar dabasgāzes pārvadi, uzglabāšanu, sadales sistēmas pakalpojumiem un tirdzniecību, visi iespējamie riski, kas saistīti ar tirgus cenu svārstībām līguma izpildes laikā, visus nodokļus (tai skaitā akcīzes, kas var tikt mainīts saskaņā ar Latvijas Republikas normatīvajiem aktiem) un maksas, izņemot pievienotās vērtības nodokli, kas jāapmaksā saskaņā ar Latvijas Republikas normatīvajiem aktiem.
	2. Līguma darbības laikā dabasgāzes tirdzniecības periodā Piegādātājs pārdod un Lietotājs pērk dabasgāzi atbilstoši Piegādātāja Finanšu piedāvājumā norādītajām cenām par 1 kWh bez PVN.
	3. Līguma darbības laikā Finanšu piedāvājumā norādītās cenas var tikt mainītas tikai sakarā ar akcīzes nodokļa izmaiņām attiecībā pret Līguma noslēgšanas dienā spēkā esošo akcīzes nodokļa likmi, kas attiecas uz pakalpojumiem, ko Piegādātājs nodrošina Līguma ietvaros, kā arī sakarā ar Sabiedrisko pakalpojumu regulēšanas komisijas noteikto pārvades un sadales pakalpojumu tarifu izmaiņām. Cenas izmaiņas tiek veiktas tikai akcīzes nodokļa vai sadales un pārvades pakalpojumu tarifu izmaiņu apjomā, saskaņā ar Likumā par akcīzes nodokli noteiktajām likmēm vai Sabiedrisko pakalpojumu regulēšanas komisijas apstiprinātajiem sadales un pārvades pakalpojumu tarifiem, Pusēm noslēdzot rakstisku vienošanos pie Līguma.
	4. Līguma darbības laikā izmaiņas Līguma kopējā summā var tikt veiktas tikai Līgumā un Publisko iepirkumu likumā paredzētajā kārtībā un apmērā.
	5. Maksu par Lietotāja saņemtajiem sistēmas pakalpojumiem aprēķina, pamatojoties uz dabasgāzes patēriņu Gazificētajos objektos un ņemot vērā spēkā esošajos normatīvajos aktos apstiprinātos sistēmas pakalpojumu tarifus. Informācija par spēkā esošajiem tarifiem pieejama Sabiedrisko pakalpojumu regulēšanas komisijas tīmekļa vietnē [www.sprk.gov.lv](http://www.sprk.gov.lv) .
	6. Maksu par faktiski patērēto dabasgāzi Piegādātājs aprēķina, ņemot vērā Sadales sistēmas operatora sniegtos aprēķinus par dabasgāzes patēriņu Gazificētajos objektos un saskaņā ar Līguma 4.2.punktā minēto Cenu. Lietotāja patērēto dabasgāzes daudzumu uzskaita kubikmetros (m3). Ja komercuzskaites mēraparātiem uzstādīti temperatūras un spiediena korektori, uzskaites datus nosaka standarta apstākļos. Komercuzskaites mēraparātu rādījumus Lietotājs paziņo Sadales sistēmas operatoram, ievērojot kārtību un termiņus, kas noteikti Sadales sistēmas operatora tīmekļa vietnē \_\_\_\_\_\_\_\_\_\_\_\_ *(norādīt tīmekļa vietni)* publicētajā dabasgāzes uzskaites un komercuzskaites mēraparātu rādījumu paziņošanas kārtībā. Lietotāja norēķiniem ar Piegādātāju par patērēto dabasgāzi, kā arī saņemtajiem sistēmas pakalpojumiem Sadales sistēmas operators uzskaitīto dabasgāzes daudzumu pārrēķina kWh, izmantojot Sadales sistēmas operatora tīmekļvietnē publicētos datus par gāzes dienas dabasgāzes vidējo svērto augstāko siltumspēju standartapstākļos.
	7. Lietotājs deleģē Piegādātāju un Piegādātājam ir pienākums norēķināties Lietotāja vārdā ar Sistēmas pakalpojumu sniedzējiem par tā sniegtajiem sistēmas pakalpojumiem (t.sk. saistītiem to palīgpakalpojumiem) un nodokļiem.
	8. Norēķini par dabasgāzi notiek vienu reizi mēnesī par Lietotāja iepriekšējā mēnesī faktiski patērēto dabasgāzes apjomu Gazificētajos objektos atbilstoši komercuzskaites mēraparātu rādījumiem un saskaņā ar Līguma 4.2.punktā noteikto Cenu.
	9. Lietotājs informē Piegādātāju par iepriekšējā mēnesī patērēto dabasgāzi nākamā mēneša pirmajā darba dienā, nosūtot datus elektroniski uz Piegādātāja elektroniskā pasta adresi \_\_\_\_\_\_\_\_\_\_\_\_ (*norādīt e-pastu)* vai reģistrējot tos Piegādātāja tiešsaistes datu bāzē \_\_\_\_\_\_\_\_\_\_\_\_\_\_\_\_ *(norādīt tīmekļa vietni).*
	10. Rēķinu par Lietotāja iepriekšējā mēnesī faktiski patērēto dabasgāzes apjomu un saņemtajiem sistēmas pakalpojumiem (t.sk. saistītiem to palīgpakalpojumiem) Piegādātājs iesniedz Lietotājam līdz kārtējā mēneša 10.datumam, nosūtot to uz Lietotāja elektroniskā pasta adresi rekini@sigulda.lv. Rēķins tiek uzskatīts par saņemtu nākamajā dienā pēc tā nosūtīšanas uz šajā punktā norādīto e-pasta adresi. Piegādātājs, sagatavojot rēķinu, tajā iekļauj informāciju par Līguma datumu, numuru, Gazificējamo objektu adreses. Līdz brīdim, kamēr Piegādātājs nav iekļāvis rēķinā šajā punktā noteikto informāciju, uzskatāms, ka Piegādātājs rēķinu nav iesniedzis.
	11. Lietotājs veic rēķina, kurš noformēts un iesniegts atbilstoši Līgumā noteiktajām prasībām, apmaksu 15 (piecpadsmit) darba dienu laikā no attiecīgā rēķina saņemšanas, maksājumu veicot uz Piegādātāja norādīto bankas kontu.
	12. Ja Lietotājs nepiekrīt rēķinā norādītajam vai arī dabasgāzes piegāde un sistēmas pakalpojumi nav sniegti saskaņā ar Līgumu, Lietotājs 5 (piecu) darba dienu laikā no rēķina saņemšanas, nosūta Piegādātājam iebildumus par rēķinā norādīto. Šajā gadījumā Piegādātājs 5 (piecu) darba dienu laikā novērš Lietotāja norādītos iebildumus un atkārtoti nosūta rēķinu.
	13. Ja 5 (piecu) darba dienu laikā no rēķina saņemšanas, Lietotājs nav iesniedzis Piegādātājam pretenzijas/iebildumus par saņemto rēķinu un/vai tajā norādīto, attiecīgais rēķins atzīstams par sagatavotu atbilstoši Līguma noteikumiem.
	14. Par rēķina apmaksas dienu tiek uzskatīta diena, kad Lietotājs ir pārskaitījis naudu uz Piegādātāja bankas norēķinu kontu.
8. **PUŠU TIESĪBAS UN PIENĀKUMI**
9. Puses apņemas ievērot Enerģētikas likuma, Ministru kabineta 2017.gada 7.februāra noteikumu Nr.78 „Dabasgāzes tirdzniecības un lietošanas noteikumi” un citu saistošo Latvijas Republikas normatīvo aktu prasības.
10. Piegādātājs apņemas:
11. nodrošināt dabasgāzes pārdošanu un piegādi Lietotājam par Līgumā noteikto Cenu Lietotājam nepieciešamajā daudzumā atbilstoši Tehniskajā specifikācijā noteiktajām prasībām;
12. nodrošināt, ka atbilstoši normatīvajiem aktiem uz šī Līguma noslēgšanas dienu un visā Līguma darbības laikā Piegādātājam ir spēkā esošs dabasgāzes piegādes vai tirgošanas līgums;
13. nodrošināt, ka atbilstoši normatīvajiem aktiem uz šī Līguma noslēgšanas dienu un visā Līguma darbības laikā Piegādātājs ir reģistrēts Dabasgāzes tirgotāju reģistrā un tas ir tiesīgs tirgot dabasgāzi Latvijas Republikas teritorijā;
14. nodrošināt, ka visā Līguma darbības laikā Piegādātājam būs pietiekami resursi, lai nodrošinātu piegādājamo dabasgāzes apjomu ne mazāk kā 225 000 m3 pārdošanai Lietotājam;
15. nodrošināt, ka atbilstoši normatīvajiem aktiem uz šī Līguma noslēgšanas dienu un visā Līguma darbības laikā Piegādātājam ir spēkā esoši līgumi, kas saistīti ar sistēmas pakalpojumu un balansēšanas pakalpojuma nodrošināšanu Lietotājam, un ka Piegādātājs ir pilnvarots saņemt no sistēmas operatoriem un sniegt sistēmas operatoriem visu Līguma izpildei nepieciešamo informāciju;
16. nodrošināt dabasgāzes piegādi un sistēmas pakalpojumus Gazificētajos objektos visā apkures sezonas laikā, ievērojot Lietotāja noteikto apkures sezonas uzsākšanas un beigu termiņu un Piegādātājs apņemas necelt nekādas pretenzijas, iebildumus pret Lietotāju šajā sakarā;
17. nodrošināt piegādājamās dabasgāzes kvalitātes parametru atbilstību Ministru kabineta 2017. gada 7.februāra noteikumos Nr.78 “Dabasgāzes tirdzniecības un lietošanas noteikumi” noteiktajās pieļaujamo vērtību robežās;
18. pārtraukt dabasgāzes padevi Lietotāja norādītajam Gazificētajam objektam pirms Līguma darbības termiņa beigām, pamatojoties uz Lietotāja rakstisku paziņojumu, kurš iesniegts Piegādātājam vismaz 15 (piecpadsmit) kalendāra dienas iepriekš. Dabasgāzes padeve tiek pārtraukta tekošā mēneša pēdējā dienā;
19. norēķināties ar sistēmas pakalpojumu sniedzējiem par Līguma izpildes nodrošināšanai Lietotājam sniegtajiem sistēmas pakalpojumiem (t.sk. saistītiem to palīgpakalpojumiem);
20. noslēgt vienošanos ar Lietotāju par grozījumiem Līgumā, ja Līguma darbības laikā Lietotājs vēlas grozīt Tehniskajā specifikācijā pievienoto Gazificēto objektu sarakstu, pievienojot jaunu (-us) objektu (-us) vai arī izslēdzot sarakstā iekļauto (-os) objektu (-us);
21. vismaz 6 (sešas) nedēļas pirms Līguma termiņa beigām nosūtīt Lietotājam atgādinājumu par Līguma termiņa beigām;
22. ievērot un pildīt citus normatīvajos aktos un Tehniskajā specifikācijā noteiktos pienākumus.
23. Lietotājs apņemas:
24. samaksāt Piegādātājam par Lietotāja faktiski patērēto dabasgāzi, saņemtajiem sistēmas pakalpojumiem un normatīvajos aktos noteiktos nodokļus dabasgāzei un sistēmas pakalpojumiem (t.sk. saistītajiem to palīgpakalpojumiem) Līgumā noteiktajā kārtībā un termiņā;
25. ievērot Lietotāja Gazificētajiem objektiem noteikto atļauto maksimālo dabasgāzes padevesslodzi;
26. nekavējoties, bet ne vēlāk kā attiecīgās dienas laikā informēt Sadales sistēmas operatoru vai Piegādātāju, ja konstatēta neatbilstošas kvalitātes dabasgāzes piegāde;
27. paziņot Piegādātājam apkures sezonas sākuma un beigu datumu dabasgāzes piegādes nodrošināšanai vai pārtraukšanai Lietotāja Gazificētajiem objektiem, vismaz 5 (piecas) dienas iepriekš nosūtot attiecīgu paziņojumu uz Piegādātāja elektroniskā pasta adresi \_\_\_\_\_\_\_\_\_\_\_\_\_\_ *(norādīt e-pastu).* Pēc paziņojuma saņemšanas Piegādātājs iesniedz pieteikumu sadales sistēmas operatoram par dabasgāzes piegādes atjaunošanu vai pārtraukšanu;
28. sniegt patiesu informāciju par komercuzskaites mēraparāta rādījumiem;
29. nodrošināt uzstādīto komercuzskaites mēraparātu un plombu saglabāšanu un ekspluatāciju atbilstoši to instrukcijām;
30. Lietotāja pārstāvja klātbūtnē nodrošināt sadales sistēmas operatoram piekļuvi dabasgāzes apgādes sistēmai komercuzskaites mēraparātu rādījumu nolasīšanai, apskates laiku Pusēm iepriekš saskaņojot;
31. nodrošināt atbildīgo personu par gāzes saimniecību Līguma darbības laikā Lietotāja Gazificētajos objektos;
32. ziņot sadales sistēmas operatoram par konstatētajiem komercuzskaites mēraparātu vai plombu bojājumiem;
33. sniegt Piegādātājam Lietotāja rīcībā esošo informāciju, kas Piegādātājam nepieciešama Līgumā noteikto saistību izpildei;
34. ievērot un pildīt citus normatīvajos aktos noteiktos pienākumus.
35. Piegādātāja tiesības:
36. pieprasīt un saņemt Lietotāja rīcībā esošo informāciju, kas Piegādātājam un Sadales sistēmas operatoram ir nepieciešama Līgumā noteikto saistību izpildei;
37. saņemt samaksu par Lietotāja faktiski patērēto dabasgāzi, saņemtajiem sistēmas pakalpojumiem (t.sk. saistītiem to palīgpakalpojumiem);
38. pārtraukt dabasgāzes padevi Lietotāja Gazificētajiem objektiem sakarā ar plānotu dabasgāzes apgādes sistēmu atvienošanu, ne vēlāk kā 5 (piecas) darba dienas iepriekš nosūtot paziņojumu uz Lietotāja kontaktpersonas elektroniskā pasta adresi;
39. izmantot citas normatīvajos aktos Piegādātājam paredzētās tiesības.
40. Lietotāja tiesības:
41. saņemt dabasgāzi, balansēšanas un sistēmas pakalpojumus atbilstoši Līguma noteikumiem, Tehniskajā specifikācijā noteiktajām prasībām un normatīvajiem aktiem;
42. Līguma darbības laikā, noslēdzot rakstveida vienošanos ar Piegādātāju, grozīt Tehniskajā specifikācijā pievienoto Gazificēto objektu sarakstu, tam pievienojot jaunus objektus vai arī objektus no tā izslēdzot. Pievienojot jaunu objektu, dabasgāzes cena tiek noteikta Līguma 4.2.punktā norādītajā apmērā;
43. saņemt no Piegādātāja normatīvajos aktos noteikto informāciju, kas saistīta ar dabasgāzes pārdošanu Lietotājam;
44. pieprasīt Piegādātājam iesniegt Piegādātāja noslēgto, spēkā esošu dabasgāzes piegādes vai tirgošanas un sistēmas pakalpojumu līgumu kopijas, uzrādot oriģinālus, ja nepieciešams;
45. saņemt no Piegādātāja informāciju par dabasgāzes piegādes pārtraukumiem un iespējamo dabasgāzes piegādes atjaunošanas laiku;
46. lūgt Piegādātājam pārtraukt dabasgāzes padevi Lietotāja Gazificētajiem objektiem sakarā ar plānoto remontdarbu veikšanu, ne vēlāk kā 5 (piecas) darba dienas iepriekš nosūtot paziņojumu uz Piegādātāja kontaktpersonas elektroniskā pasta adresi;
47. ievērojot normatīvo aktu prasības, slēgt dabasgāzes tirdzniecības līgumu arī ar citiem dabasgāzes tirgotājiem par dabasgāzes piegādi visiem vai atsevišķiem Lietotāja Gazificētajiem objektiem;
48. nesaskaņu gadījumā par dabasgāzes kvalitāti, noņemt dabasgāzes paraugus, lai veiktu dabasgāzes kvalitātes analīzi;
49. iesniegt Piegādātājam pretenziju par tā izrakstīto rēķinu un dabasgāzes piegādi;
50. izmantot citas normatīvajos aktos Lietotājam paredzētās tiesības.
51. **PUŠU ATBILDĪBA UN LĪGUMSODS**
	1. Puses ir savstarpēji atbildīgas par līgumsaistību neizpildi vai nepienācīgu izpildi, kā arī atbild par otrai Pusei šajā sakarā radušos tiešo zaudējumu, izņemot negūtās peļņas, atlīdzību.
	2. Ja Piegādātājs kavē dabasgāzes piegādi (t.sk. tā tiek piegādāta Līguma noteikumiem neatbilstošā piegādes apjomā), tad Lietotājam ir tiesības pieprasīt no Piegādātāja līgumsodu 10% (desmit procenti) apmērā no kopējā kavētā vai neatbilstošā piegādes apjoma summas, bet ne vairāk kā 10% (desmit procenti) no Līguma kopējās summas.
	3. Ja Piegādātājs piegādā Lietotājam Līguma un normatīvo aktu prasībām neatbilstošas kvalitātes dabasgāzi, ko apliecina neatkarīga eksperta slēdziens, Piegādātājs apņemas samaksāt Lietotājam līgumsodu 500,00 EUR (pieci simti *euro* un 00 centi) apmērā par katru pārkāpuma gadījumu.
	4. Ja Piegādātājs nepilda kādu no šī Līguma noteikumiem, kas nav norādīti 6.2. un 6.3.punktos, pēc tam, kad ir saņemts Lietotāja rakstveida atgādinājums par saistību neizpildi vai nepienācīgu izpildi un Piegādātājs nav novērsis Lietotāja norādītos trūkumus 5 (piecu) darba dienu laikā no atgādinājuma saņemšanas dienas, Lietotājam ir tiesības pieprasīt no Piegādātāja līgumsodu 350,00 EUR (trīs simti piecdesmit *euro* un 00 centi) par katru Piegādātāja saistības neizpildes vai nepienācīgas izpildes gadījumu.
	5. Par Līgumā noteiktā maksājuma termiņa nokavēšanu Lietotājs maksā Piegādātājam līgumsodu 0,1 % (nulle komats viens procents) apmērā no laikā nesamaksātās summas par katru nokavēto kalendāro dienu, bet ne vairāk par 10 % (desmit procenti) no laikā nesamaksātās summas.
	6. Puses vienojas, ka Lietotājam saskaņā ar Līgumu pienākošos līgumsodus Lietotājs ir tiesīgs vienpusēji aprēķināt un ieturēt no jebkura maksājuma, kas, pamatojoties uz šo Līgumu, pienākas Piegādātājam, pirms tā izmaksas Piegādātājam.
	7. Līgumsoda samaksa neatbrīvo Puses no Līgumā paredzēto saistību (t.sk. nokavēto un neizpildīto saistību) izpildes un neizslēdz atbildību par zaudējumu atlīdzināšanas pienākumu.
52. **LĪGUMA SPĒKĀ STĀŠANĀS UN IZBEIGŠANA**
	1. Līgums stājas spēkā 2018.gada \_\_.\_\_\_\_\_\_\_\_\_\_\_ un ir spēkā līdz 2021.gada \_\_.\_\_\_\_\_\_\_\_ vai līdz Līguma 4.1.punktā minētā Līguma kopējā summa (atkarībā no tā, kurš no nosacījumiem iestājas pirmais).
	2. Piegādātājs pārdod un piegādā Lietotājam dabasgāzi un sniedz sistēmas pakalpojumus un balansēšanas pakalpojumus, 36 (trīsdesmit sešus) mēnešus no Līguma spēkā stāšanās dienai sekojošā mēneša 1.datuma vai līdz brīdim, kad ir izlietota Līguma 4.1.punktā minētā Līguma kopējā summa (atkarībā no tā, kurš no nosacījumiem iestājas pirmais).
	3. Līgums var tikt izbeigts pirms termiņa jebkurā brīdī, Pusēm par to rakstiski vienojoties vai vienpusēji Līgumā un normatīvajos aktos noteiktajā kārtībā un gadījumos.
	4. Lietotājam ir tiesības vienpusēji atkāpties no Līguma, par to rakstiski paziņojot Piegādātājam 5 (piecas) darba dienas iepriekš un neatlīdzinot tādējādi radušos zaudējumus, ja:
		1. Piegādātājam ir uzsākts maksātnespējas process, ierosināts tiesiskās aizsardzības vai ārpustiesas tiesiskās aizsardzības process, tā darbība tiek izbeigta vai pārtraukta, ir apturēta tā saimnieciskā darbība;
		2. Lietotājs konstatē kādu no Publisko iepirkumu likuma 64.pantā noteiktajiem gadījumiem;
		3. Piegādātājs ir zaudējis tiesības nodrošināt dabasgāzes tirdzniecību;
		4. Piegādātājs nepilda saistības atbilstoši Līguma nosacījumiem.
		5. Lietotājam zūd nepieciešamība saņemt dabasgāzi un sistēmas pakalpojumus no Piegādātāja.
	5. Piegādātājam ir tiesības vienpusēji izbeigt Līgumu bez jebkāda zaudējumu atlīdzības pienākuma vismaz 10 (desmit) darba dienas iepriekš rakstveidā brīdinot Lietotāju:
		1. ja Lietotājs savas darbības vai bezdarbības dēļ kavē Līguma 4.10.punktā noteikto samaksas termiņu un minēto trūkumu nenovērš 10 (desmit) darba dienu laikā pēc Piegādātāja rakstveida brīdinājuma nosūtīšanas dienas Lietotājam;
	6. Piegādātājam ir tiesības vienpusēji izbeigt Līgumu tā daļā un pieprasīt Sadales sistēmas operatoram pārtraukt dabasgāzes piegādi attiecīgajam Gazificētajam objektam, par to brīdinot Lietotāju vismaz 5 (piecas) darba dienas iepriekš, ja Piegādātājam ir kļuvis zināms, ka Lietotājs ir zaudējis Gazificētā objekta īpašuma, lietošanas vai valdījuma tiesības.
	7. Lietotājs, izbeidzot lietot dabasgāzi Gazificētajā objektā, ir tiesīgs vismaz 10 (desmit) dienas iepriekš vienpusēji informējot par to Piegādātāju, izbeigt Līgumu daļā par dabasgāzes tirdzniecību attiecībā uz attiecīgo Gazificēto objektu (izslēgt objektu no dabasgāzes patērējošo objektu saraksta (Līguma 1.pielikums)). Pēc paziņošanas Piegādātājam par dabasgāzes tirdzniecības pārtraukšanu attiecīgajā objektā un padeves pārtraukšanu uz attiecīgo objektu, Piegādātājs neietver šo objektu rēķinos un Lietotājs neapmaksā rēķinus.
	8. Izbeidzot Līgumu daļā par dabasgāzes tirdzniecību attiecībā uz attiecīgo gazificēto objektu, Lietotājs, lai pārtrauktu dabasgāzes padevi, nodrošina sadales sistēmas operatoram piekļuvi dabasgāzes apgādes sistēmai Gazificētajā objektā, attiecībā uz kuru tiek izbeigts Līgums par dabasgāzes tirdzniecību.
53. **KONFIDENCIALITĀTE**
	1. Piegādātājs apņemas ievērot konfidencialitāti, tajā skaitā:
		1. nodrošināt Līgumā minētās informācijas neizpaušanu, tajā skaitā no trešo personu puses, kas piedalās vai ir iesaistītas Līguma izpildē;
		2. aizsargāt, neizplatīt un bez Lietotāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par Lietotāja darbību, kas kļuvusi Piegādātājam pieejama Līguma izpildes gaitā;
	2. Lietotājs apņemas ievērot konfidencialitāti  un bez Piegādātāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu, kurus pirms šā Līguma noslēgšanas Piegādātājs ir noteicis kā komercnoslēpumu un attiecīgi par to pirms Līguma noslēgšanas ir informējis Lietotāju. Jebkurā gadījumā, Piegādātājs nevar noteikt par komercnoslēpumu Līguma priekšmetu un tā izpildes rezultātu.
	3. Konfidencialitātes ierobežojumi neattiecas uz publiski pieejamu un vispārzināmu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām vai kas saskaņā ar normatīviem aktiem tiek klasificēta kā vispārpieejama informācija.
	4. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.
	5. Puses vienojas, ka konfidencialitātes noteikumu neievērošana ir Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
	6. Šī Līguma nodaļas noteikumiem nav laika ierobežojuma un uz to neattiecas Līguma darbības termiņš.
54. **NEPĀRVARAMA VARA**
	1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi Nepārvaramas varas apstākļu iestāšanās rezultātā pēc Līguma spēkā stāšanās dienas, kuru nebija iespējams ne paredzēt, ne novērst.
	2. Pusei, kas nokļuvusi Nepārvaramas varas apstākļos, nekavējoties, pēc Nepārvaramas varas apstākļu iestāšanās dienas rakstiski jāinformē par to otra Puse un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur nepārvaramas varas apstākļu apstiprinājumu un raksturojumu.
	3. Ja Nepārvaramas varas apstākļu dēļ Līguma saistības netiek pildītas ilgāk par 3 (trīs) mēnešiem, katrai Pusei ir tiesības izbeigt Līgumu, par to rakstveidā paziņojot otrai Pusei vismaz 15 (piecpadsmit) dienas iepriekš. Šajā gadījumā Puse nevar prasīt atlīdzināt zaudējumus, kas radušies Līguma izbeigšanas rezultātā.
	4. Par zaudējumiem, kas radušies nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši Līguma 9.2.punktam.
55. **STRĪDI**
	1. Visi strīdi, kas rodas šī Līguma sakarā, vispirms tiek risināti Pušu savstarpējās sarunās, ja sarunās strīdu atrisināt neizdodas, tad jebkurš strīds, domstarpība vai prasība, kas izriet no šī Līguma, tiks izšķirts Latvijas Republikas tiesā, piemērojot Latvijas Republikas normatīvos aktus.
	2. Ja sakarā ar Līgumu vai tā izpildi Pusēm pastāv strīds vai kāda no Pusēm ir iesniegusi prasību tiesā, tas nav pamats Piegādātājam pārtraukt un/vai apturēt dabasgāzes piegādi Gazificētajiem objektiem vai kā citādi kavēt dabasgāzes piegādi, kā arī Lietotājam aizturēt maksājumus vai kā citādi Pusēm nepildīt tos pienākumus, kuri tieši nav saistīti ar strīdu, izņemot ja šāda Līguma izpildes pārtraukšana vai maksājuma aizturēšana noteikta Līgumā.
56. **PUŠU PĀRSTĀVJI**

Lai sekmētu līgumsaistību izpildi pienācīgā kārtā un šajā Līgumā noteiktajos termiņos, Puses nosaka šādus pārstāvjus:

* 1. Līguma izpildē Puses nosaka kontaktpersonas un to pilnvarojuma apjomu:
		1. Lietotāja kontaktpersona, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tālr. Nr. \_\_\_\_\_\_\_\_\_\_\_ e-pasta adrese: \_\_\_\_\_\_\_\_\_\_\_\_. Lietotāja kontaktpersona pilnībā pārzina Līguma noteikumus un viņai ir tiesības, nepārkāpjot Līguma robežas, risināt visus ar Līguma izpildi saistītos jautājumus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju starp Lietotāju un Piegādātāju, pieprasīt no Piegādātāja informāciju, sniegt informāciju Piegādātājam, nodrošināt ar Līgumu saistītās dokumentācijas nodošanu/ pieņemšanu, dot norādījumus par Līguma izpildi, kā arī veikt citas darbības, kas saistītas ar pienācīgu Līgumā paredzēto saistību izpildi. Šī persona nav pilnvarota izdarīt grozījumus un papildinājumus Līgumā, ieskaitot, grozīt Līguma kopējo summu un/vai Līguma termiņu;
		2. Piegādātāja kontaktpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tālr. Nr. \_\_\_\_\_\_\_\_\_\_\_ e-pasta adrese: \_\_\_\_\_\_\_\_\_\_\_\_\_\_\_\_\_\_\_. Piegādātāja kontaktpersona pilnībā pārzina Līguma noteikumus un viņai ir tiesības, nepārkāpjot Līguma robežas, risināt visus ar Līguma izpildi saistītos jautājumus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju starp Lietotāju un Piegādātāju, pieprasīt no Lietotāja informāciju, sniegt informāciju Lietotājam, nodrošināt ar Līgumu saistītās dokumentācijas nodošanu/ pieņemšanu, dot norādījumus par Līguma izpildi, kā arī veikt citas darbības, kas saistītas ar pienācīgu Līgumā paredzēto saistību izpildi. Šī persona ir/nav pilnvarota izdarīt grozījumus un papildinājumus Līgumā, ieskaitot, grozīt Līguma kopējo summu un/vai Līguma termiņu.
	2. Operatīvie sakari par dabasgāzes apgādes režīma regulēšanu tiek uzturēti ar Sadales sistēmas operatora dispečeriem pa Sadales sistēmas operatora tīmekļa vietnē \_\_\_\_\_\_\_\_ *(norādīt tīmekļa vietni)* norādītajiem tālruņa numuriem \_\_\_\_\_\_\_\_\_\_\_\_ *norādīt tālruņa numuru /-s)* vai ar Sadales sistēmas operatora avārijas dienestu pa tālr. \_\_\_\_\_\_\_.
1. **APAKŠUZŅĒMĒJU PIESAISTĪŠANA UN MAIŅA**
	1. Piegādātājs apņemas nekavējoties Lietotājam paziņot un iesniegt informāciju par Apakšuzņēmējiem (t.sk. Apakšuzņēmēju apakšuzņēmējiem), kas tiks iesaistīti Līguma izpildē pēc Līguma spēkā stāšanās dienas. Šajā gadījumā Līgumam kā pielikums tiek pievienots Apakšuzņēmēju saraksts.
	2. Piegādātājs nav tiesīgs bez saskaņošanas ar Lietotāju veikt Apakšuzņēmēju sarakstā norādīto Apakšuzņēmēju nomaiņu un/vai iesaistīt papildu Apakšuzņēmējus Līguma izpildē. Pēc Lietotāja ieskatiem, Piegādātājs ir tiesīgs pirms lēmuma pieņemšanas par Apakšuzņēmēju sarakstā norādīto Apakšuzņēmēju nomaiņu prasīt nomaināmā Apakšuzņēmēja viedokli par nomaiņas iemesliem.
	3. Piegādātājam ir pienākums saskaņot ar Lietotāju papildu Apakšuzņēmēju piesaisti Līguma izpildē.
	4. Lietotājs nepiekrīt Apakšuzņēmēju sarakstā norādīto Apakšuzņēmēju nomaiņai, ja pastāv kāds no šādiem nosacījumiem:
		1. piedāvātais Apakšuzņēmējs neatbilst iepirkuma procedūras dokumentos Apakšuzņēmējiem izvirzītajām prasībām;
		2. tiek nomainīts Apakšuzņēmējs, uz kura iespējām Piegādātājs balstījies, lai apliecinātu savas kvalifikācijas atbilstību iepirkuma procedūras dokumentos noteiktajām prasībām, un piedāvātajam Apakšuzņēmējam nav vismaz tādas pašas kvalifikācijas, uz kādu Piegādātājs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma [42.panta](http://likumi.lv/ta/id/287760-publisko-iepirkumu-likums#p42) pirmajā daļā minētajiem pretendentu izslēgšanas gadījumiem;
		3. piedāvātais Apakšuzņēmējs, kura veicamo darbu vai sniedzamo pakalpojumu vērtība ir vismaz 10 % procenti no kopējās Līguma vērtības (Apakšuzņēmēja veicamo darbu vai sniedzamo pakalpojumu vērtība tiek noteikta Publisko iepirkumu likuma 63.panta trešajā daļā noteiktajā kārtībā), atbilst Publisko iepirkumu likuma [42.panta](http://likumi.lv/ta/id/287760-publisko-iepirkumu-likums#p42) pirmajā daļā minētajiem pretendentu izslēgšanas gadījumiem;
		4. Apakšuzņēmēja maiņas rezultātā tiktu izdarīti tādi grozījumi Piegādātāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
	5. Lietotājs nepiekrīt jauna Apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
	6. Pārbaudot jaunā Apakšuzņēmēja atbilstību, Lietotājs piemēro Publisko iepirkumu likuma [42.panta](http://likumi.lv/ta/id/287760-publisko-iepirkumu-likums#p42) noteikumus, minētā panta trešajā daļā noteiktos termiņus skaita no dienas, kad lūgums par Apakšuzņēmēja nomaiņu iesniegts Lietotājam.
	7. Lietotājs pieņem lēmumu atļaut vai atteikt Apakšuzņēmēju sarakstā norādīto Apakšuzņēmēju nomaiņai vai jaunu Apakšuzņēmēju iesaistīšanu Līguma izpildē, ne vēlāk kā 5 (piecu) darba dienu laikā no dienas, kad Lietotājs ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma un Publisko iepirkumu likuma noteikumiem. Par pieņemto lēmumu Lietotājs rakstveidā paziņo Piegādātājam.
2. **CITI NOTEIKUMI**
	1. Pušu savstarpējie paziņojumi, vēstules u.c. dokumentu nodošana un informācijas apmaiņa var tikt veikta, nosūtot to pa elektronisko pastu vai pastu uz Puses norādīto adresi, Pusei – saņēmējai sniedzot atbildi ne vēlāk kā 5 (piecu) darba dienu laikā no sūtījuma saņemšanas.
	2. Pušu elektroniski sūtītie dokumenti (tajā skaitā Piegādātāja rēķini) uzskatāmi par saņemtiem nākamajā dienā no to nosūtīšanas uz Puses norādīto elektroniskā pasta adresi. Ja dokuments tiek sūtīts pa pastu, uzskatāms, ka tas ir saņemts 5. (piektajā) dienā no tā nodošanas nosūtīšanai. Dokumentus, kurus Puses viena otrai nosūta ierakstītā sūtījumā, Puses uzskata par saņemtiem 3. (trešajā) dienā no to nodošanas nosūtīšanai.
	3. Ja kādai no Pusēm tiek mainīts juridiskais statuss, kādi Līgumā minētie Pušu rekvizīti vai Līgumā minētās Pušu kontaktpersonas, tad tā nekavējoties, bet ne vēlāk kā 5 (piecu) darba dienu laikā rakstiski paziņo par to otrai Pusei. Šāds paziņojums kļūst saistošs otrai Pusei 7.(septītajā) darba dienā pēc tā nosūtīšanas dienas. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz visiem Līgumā un tā pielikumos minētajiem Pušu pārstāvjiem un to rekvizītiem.
	4. Pušu reorganizācija nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Pušu tiesību pārņēmējam.
	5. Ja kāds no Līguma noteikumiem zaudē spēku normatīvo aktu grozījumu rezultātā, pārējie Līguma noteikumi nezaudē spēku un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
	6. Ja kāds no Līgumā vai tā pielikumos norādītajiem normatīvajiem aktiem zaudē spēku un tā vietā tiek pieņemts jauns normatīvais akts, kurš regulē tos pašus jautājumus, kurus regulēja spēku zaudējušais akts, ar tā spēkā stāšanās brīdi piemēro jauno, spēkā esošo normatīvo aktu.
	7. Par Līguma grozījumiem un papildinājumiem, izņemot Līguma 12.3.apakšpunktā noteikto gadījumu, Puses vienojas rakstiski un ievērojot Publisko iepirkuma likuma noteikumus. Līguma grozījumi un papildinājumi ir Līguma neatņemama sastāvdaļa.
	8. Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajām personām bez otras Puses rakstiskas piekrišanas.
	9. Līgums ir sagatavots latviešu valodā, 2 (divos) eksemplāros, uz \_\_\_\_\_\_ (\_\_\_\_\_\_\_\_\_\_\_\_\_) lappusēm. Abiem Līguma eksemplāriem ir vienāds juridiskais spēks. Viens no eksemplāriem atrodas pie Lietotāja, otrs – pie Piegādātāja.
	10. Līgumam tā noslēgšanas brīdī tiek pievienoti šādi pielikumi, kuri ir tā neatņemamas sastāvdaļas:
		1. 1.pielikums -Tehniskā specifikācija uz 1 (vienas) lappuses;
		2. 2.pielikums - Finanšu piedāvājums uz 2 (divām) lappusēm.

**14. PUŠU REKVIZĪTI UN PARAKSTI**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|

|  |  |  |  |  |
| --- | --- | --- | --- | --- |
|

|  |
| --- |
| **Lietotājs** |
|  |
| ***Siguldas novada pašvaldība***Reģ. Nr. 90000048152 PVN reģ. Nr. LV90000048152 Pils iela 16, Sigulda, Siguldas novads, LV–2150 konts LV15UNLA0027800130404 A/S “SEB banka”kods UNLALV2X  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Izpilddirektore J.Zarandija |

 | **Piegādātājs:** |
|  |  |

 |  |